nahid-hub/BLUGE-bengali-wikipedia-section-title-prediction huggingface dataset:
১৫০০ সাল থেকে স্পেনীয় ছিল আরাগোনের সাংস্কৃতিক ভাষা।
বহু আরাগোনীয় স্পেনীয় ভাষায় লিখতেন, এবং ১৭শ শতকে স্পেনীয় কবি আর্গেনসোলা ভাইয়েরা কাস্তিলে গিয়েছিলেন স্পেনীয় শেখাতে।
আরাগোনীয় একটি জনপ্রিয় গ্রাম্য ভাষা হয়ে ওঠে।
১৭শ শতাব্দীতে এই ভাষায় জনপ্রিয় সাহিত্য আবির্ভূত হতে শুরু করে।
১৬৫০ সালে উয়েস্কার একটি সাহিত্য প্রতিযোগিতায় মাতিয়াস প্রাদাস, ইসাবেল দে রোদাস এবং "ফিলেনো, মোন্তাণেস" তাদের কবিতা জমা দেন।

সঠিক অনুচ্ছেদ শিরোনাম কোনটি?
titleA. প্রাথমিক আধুনিক যুগ
titleB. সমসাময়িক সাহিত্য
titleC. আধুনিক শিক্ষাক্ষেত্রে আরাগোনীয়
titleD. সাধারণ বৈশিষ্ট্য
উত্তর: titleA
৭৫৬ সাল থেকে ১১৬২ সাল পর্যন্ত প্রায় ৪০০ বছর পাল রাজবংশ বঙ্গ ও বিহার শাসন করে। তন্মধ্যে প্রথম ১২০ বছর অধিক গুরুত্বপূর্ণ; এই সময় ময়মনসিংহের কাপাসিয়া, রায়পুরা ও ধামরাই নামক অঞ্চলে শিশুপাল, হরিশ্চন্দ্র পাল এবং যশোপাল নামক তিনজন ক্ষুদ্র নৃপতি শাসন করেন। এছাড়া পশ্চিমাংশে মধুপুর অঞ্চল শাসন করেন পালরাজ ভগদত্ত (মহাভারতে উল্লেখিত ভগদত্ত নন)। ভাওয়ালের বনের গভীরে শিশুপালের বিশাল দীর্ঘ রাজধানীর ধ্বংসাবশেষ এখনও অস্তিত্বশীল। মধুপুরেও মহারাজ ভগদত্তের স্মৃতিচিহ্ন অবশিষ্ট আছে: তার গৃহভগ্নাবশেষ, পুকুর, বারতীর্থ দীঘি, দেবালয় এবং মদন গোপালের বাড়ি। এখনও এই বারতীর্থাশ্রমে মেলা ও পূজা অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. হুসেন শাহী বংশের রাজত্বকাল
titleB. পাল বংশ
titleC. সেন বংশ
titleD. পাগলপন্থি বিদ্রোহ
উত্তর: titleB
বিচিত্রবীর্য অপুত্রক অবস্থাতেই যক্ষ্মা রোগে আক্রান্ত হয়ে মারা যান। রাজ্যের ভবিষ্যৎ নিয়ে চিন্তিত সত্যবতী ব্যাসদেবকে অনুরোধ করেন দুই বিধবা রানিকে পুত্রলাভের বর দেওয়ার জন্য। কিন্তু ব্যাসদেব একে একে দুই রানির সামনে উপস্থিত হলে ব্যাসের ভয়ংকর রূপ দেখে অম্বিকা নিজের চোখ বন্ধ করে ফেলে ও অম্বালিকার শরীর পাণ্ডুবর্ণ ধারণ করে। রানিদের এই অক্ষমতার জন্য অম্বিকার পুত্র ধৃতরাষ্ট্র জন্মান্ধ হয় ও অম্বালিকার পুত্র পাণ্ডুর দেহ ধূসরবর্ণের হয়। বংশধরদের এই শারীরিক অক্ষমতা দেখে সত্যবতী ব্যাসদেবকে আবার ডেকে পাঠান বরদানের জন্য। কিন্তু এবার রানিরা নিজে না গিয়ে তাদের এক দাসীকে পাঠায় ও সেই দাসীর পুত্র বিদুর অতি ধার্মিক চরিত্র নিয়ে জন্মান, পরে এঁকেই কুরুরাজ্যের মহামন্ত্রী পদে অধিষ্ঠিত করা হয়।

তিন পুত্র প্রাপ্তবয়স্ক হলে ভীষ্ম জ্যেষ্ঠ পুত্র ধৃতরাষ্ট্রকে রাজা করতে চান, কিন্তু বিদুর উপদেশ দেন যে অন্ধ পুত্রকে রাজা বানানো মূর্খামি হবে। তাই, রাজমুকুট পাণ্ডুর মস্তকে স্থান পায়। এরপর ধৃতরাষ্ট্রের বিবাহ হয় গান্ধারী এবং পাণ্ডুর বিবাহ হয় কুন্তী ও মাদ্রীর সঙ্গে। স্বামীর অন্ধত্বের জন্য মহীয়সী নারী গান্ধারী নিজের চোখ দুটিকেও আমরণ ঢেকে রেখেছিলেন। কিন্তু গান্ধারীর এই দশা দেখে তার ভ্রাতা শকুনি ক্রুদ্ধ হন ও কুরুরাজবংশের ওপর প্রতিশোধ নেবার পণ করেন। রাজা হবার পর পাণ্ডু স্ত্রীদের সাথে অরণ্য ভ্রমণে যান ও দুটি হরিণ দেখে তাদের তীরবিদ্ধ করেন। দুর্ভাগ্যবশত, ঐ দুই হরিণ বাস্তবে ছিল এক ঋষি ও তার স্ত্রী। ক্রুদ্ধ ঋষি মৃত্যুর পূর্বে পাণ্ডুকে অভিশাপ দেন, কোনো স্ত্রীর প্রতি কাম আসক্ত হয়ে, শারিরীক সম্পর্কে লিপ্ত হলে পাণ্ডুর মৃত্যু হবে। অনুতপ্ত পাণ্ডু রাজ্য ত্যাগ করে স্ত্রীসহিত বনবাসী হন। ধৃতরাষ্ট্রকে রাজপদে অধিষ্ঠিত করা হয়।

কুন্তী বাল্যকালে ঋষি দুর্বাসার কাছ থেকে এক মন্ত্র লাভ করেন, যার মাধ্যমে যে কোনো ভগবানকে আহ্বান করা যায় ও বর চাওয়া যায়। কুন্তী কৌতূহলবশত সূর্যদেবকে আহ্বান করেন, সূর্যদেব তাকে এক পুত্রের বর দেন। কিন্তু লোকলজ্জার ভয়ে সবার অজান্তে কুন্তী ঐ শিশুপুত্রকে নদীতে ভাসিয়ে দেন, যে পরে অধিরথ সারথির কাছে পালিত হয় ও তার নাম হয় কর্ণ। ঐ মন্ত্রের দ্বারা কুন্তী ধর্মদেবের বরে যুধিষ্ঠির, পবনের বরে ভীম, ইন্দ্রের বরে অর্জুন নামে তিন গুণবান পুত্রের জন্ম দেন। মাদ্রী এই মন্ত্রের পাঠ করে অশ্বিনীকুমারদ্বয়ের বরে নকুল ও সহদেব নামে দুই পুত্র লাভ করেন। এই পাঁচ পুত্রই অত্যন্ত গুণবান ও সৎ ছিলেন, পরবর্তীতে এরা ‘পাণ্ডব’ নামে পরিচিত হন। কিন্তু একদিন কামোদ্যত পাণ্ডু মাদ্রীকে আলিঙ্গন করতে গিয়ে মারা যান। দুঃখে মাদ্রী পাণ্ডুর চিতায় সহমরণ গ্রহণ করেন। শিশুপুত্রদের ভার পড়ে কুন্তীর ওপর।

এদিকে যুধিষ্ঠির ও ভীমের জন্মের পর একশোটি ঘৃতপূর্ণ কলশ থেকে ধৃতরাষ্ট্র ও গান্ধারীর ১০০ সন্তান জন্মায়। এদের মধ্যে জ্যেষ্ঠ হল দুর্যোধন ও এরপর দুঃশাসন, বিকর্ণ প্রভৃতি, এছাড়া ধৃতরাষ্ট্রর দুঃশলা নামে এক কন্যাও হয়। ধৃতরাষ্ট্রের পুত্ররা ‘কৌরব’ নামে পরিচিত হয়, বিকর্ণ ব্যতীত এই কৌরবরা তেমন সচ্চরিত্রবান ও ধার্মিক ছিল না।

সঠিক অনুচ্ছেদ শিরোনাম কোনটি?
titleA. ইন্দ্রপ্রস্থ নির্মাণ
titleB. পাণ্ডব ও কৌরবদের জন্ম
titleC. কুরুক্ষেত্রের যুদ্ধ
titleD. কুরু পরিবারের বংশতালিকা
উত্তর: titleB
খ্রিষ্টপূর্ব ১ম শতাব্দীর বিখ্যাত রোমান কবি টাইটাস লুক্রেশিয়াস কেরাস তার রচনা "দে রেরুম নাতুরা" -তে বলেন: এপিকুরিয় মতাদর্শের একজন দার্শনিক হিসেবে, লুক্রেশিয়াস বিশ্বাস করতেন যে, সমগ্র বিশ্বজগৎ পদার্থ ও শূণ্যস্থানের সমন্বয়ে গঠিত এবং সকল জাগতিক ঘটনাকেই প্রাকৃতিক কারণের ফলাফল হিসেবে অনুধাবন করা সম্ভব। এপিকুরাসের ন্যায় লুক্রেশিয়াসও মনে করতেন যে ভয় ও অজ্ঞতা থেকেই ধর্ম জন্মলাভ করেছে এবং প্রকৃতিজগৎকে কার্যকারণ সম্পর্কের ভিত্তিতে অনুধাবনের মাধ্যমেই মানুষ ধর্মের শেকল থেকে মুক্তি পাবে; যদিও, তিনি ঈশ্বরদের অস্তিত্বে বিশ্বাস করতেন। তিনি কখনই ধর্ম কিংবা ধর্মসংশ্লিষ্ট কোন বিষয়ের বিরুদ্ধে ছিলেন না; কিন্তু তৎকালীন সমাজের প্রথাগত ধর্মসমূহকে তিনি অন্ধবিশ্বাস হিসেবে দেখতেন কারণ তার মতে সেগুলো এই শিক্ষা ‍দিতো যে, ঈশ্বরগণও প্রাকৃতিক জগতে হস্তক্ষেপ করে থাকেন।

ষোড়শ শতকের শুরুর দিকে নিক্কোলো মাকিয়াভেল্লি বলেন: মাকিয়াভেল্লির দৃষ্টিতে ধর্ম ছিল শুধুই একটি হাতিয়ার, যেটি জনমত নিয়ন্ত্রণে ইচ্ছুক শাসকদের খুব কাজে আসে।

আঠারো শতকের প্রখ্যাত দার্শনিক ভলতেয়ার ছিলেন একজন শ্বরবাদী এবং একইসাথে ছিলেন ধর্মীয় অসহিষ্ণুতার কঠোর সমালোচক। তিনি ‘স্বর্ণনির্মিত গোবৎস’ উপাসনার দায়ে একদল ইহুদি কর্তৃক আরেকদল ইহুদিদের হত্যা ও অনুরূপ অন্যান্য ঘটনাবলি সম্পর্কে অভিযোগ ব্যক্ত করেন। সেই সাথে তিনি, খ্রিষ্ঠানদের ধর্মীয় মতপার্থক্যের কারণে অন্য খ্রিষ্টানদের হত্যা এবং খ্রিষ্টধর্ম গ্রহণ না করায় মার্কিন আদিবাসিদের হত্যা করার জন্য নিন্দা করেন। তিনি দাবি করেন যে, প্রকৃতপক্ষে নিহতদের সম্পদ লুঠ করার উদ্দেশ্যেই খ্রিষ্টানদের দ্বারা এই সকল হত্যাকান্ড সংঘটিত হয়। ভলতেয়ার মুসলিমদের ধর্মীয় অসহিষ্ণুতারও সমালোচনা করেন।

এছাড়াও আঠারো শতকের অন্যতম প্রোথিতযশা দার্শনিক ও প্রাবন্ধিক ডেভিড হিউম ধর্মের সত্যতার সপক্ষে করা উদ্দেশ্যবাদী বা বুদ্ধিদীপ্ত পরিকল্পনা যুক্তির সমালোচনা করেন। হিউমের মতে, মহাবিশ্বের সুশৃঙ্খলার কারণ হিসেবে প্রাকৃতিক কার্যকারণ সম্পর্কযুক্ত ব্যাখ্যাই অনেক বেশি যৌক্তিক। ধর্মের দার্শনিক ভিত্তির অযৌক্তিকতা তুলে ধরা ছিল হিউমের সাহিত্যকর্মের একটি গুরুত্বপূর্ণ উদ্দেশ্য।
একবিংশ শতাব্দীর শুরুর দিককার সময়ে, ধর্মের তীব্র সমালোচনা হিসেবে নব্য নাস্তিক্যবাদের উত্থান ঘটে। শিক্ষা ও ভিন্ন ভিন্ন পরিস্থিতি থেকে উঠে আসা চারজন লেখক ধর্মের সমালোচনাকে কেন্দ্র করে শতাধিক বই এবং শতাধিক বিশেষায়িত নিবন্ধ লিখেন। এই চারজন সমালোচক হলেন স্যাম হ্যারিস, ড্যানিয়েল ডেনেট, রিচার্ড ডকিন্স, ক্রিস্টোফার হিচেন্স তাদেরকে একত্রে "ফোর হর্সম্যান" বলে উল্লেখ করা হয়। তাদের কাজ এবং নিবন্ধগুলো বিভিন্ন ক্ষেত্রে বিতর্কের স্ফুরণ ঘটায় এবং জনপ্রিয় মাধ্যম গুলোতে (অনলাইন ফোরাম, ইউটিউব, টেলিভিশন এবং জনপ্রিয় দর্শন) ব্যাপকভাবে উদ্ধৃত হয়। দার্শনিক স্যাম হ্যারিস তার "এন্ড ইন ফেইথে" ধর্মের বিষাক্ত বৈশিষ্ট্য যেমন ধর্মের নাম করে নানাবিধ সহিংসতার প্রতি আলোকপাত করেন। দার্শনিক ড্যানিয়েল ড্যানেট "", "কেন আমরা অদ্ভুৎ জিনিসে বিশ্বাস করি" শীর্ষক নিবন্ধে বিষয়টি আলোচনা করেন। জীববিজ্ঞানী রিচার্ড ডকিন্স "দ্য গড ডিল্যুশনে" ধর্মের প্রায় সববিষয়কে হাসিঠাট্টার মাধ্যমে সমালোচনা করেন। সাংবাদিক ক্রিস্টোফার হিচেন "গড ইজ নট গ্রেটে" কিভাবে ধর্মগুলো মানুষের মর্যাদাহানি করে এবং ধর্মীয় সংগঠনগুলোর দুর্নীতি বিষয়ে আলোকপাত করেন।

সঠিক অনুচ্ছেদ শিরোনাম কোনটি?
titleA. ধর্মের সমালোচনার সংক্ষিপ্ত ইতিহাস
titleB. সমাজের জন্য ক্ষতিকর
titleC. বৈজ্ঞানিক অগ্রগতিকে অবদমন
titleD. ধর্মীয় নেতাদের অসৎ উদ্দেশ্য
উত্তর: titleA
রাজশাহী ক্যাডেট কলেজে ক্যাডেটদের সপ্তম শ্রেণি হতে দ্বাদশ শ্রেণি পর্যন্ত ইংরেজি মাধ্যমে শিক্ষা দেয়া হয়। প্রত্যেক ক্লাসে গড়ে ৫০ জন ক্যাডেট ২ শাখায় (ফর্ম) বিভক্ত হয়ে শিক্ষা গ্রহণ করে। প্রত্যেক শাখা তদারক করার জন্য দায়িত্ব প্রাপ্ত শিক্ষক (ফর্ম মাস্টার) রয়েছেন। গ্রীষ্ম কালে সকাল ৮টা থেকে বেলা ১টা (শনিবার হতে বুধবার) এবং সকাল ৭-৪০ হতে বেলা ১১.২০ টা পর্যন্ত (বৃহঃ বার) এবং শীতকালে সকাল ৮-২০ হতে বেলা ১-৫০ এবং ৮-২০ হতে বেলা ১-৩০ পর্যন্ত (বৃহঃ বার) ক্লাস নেয়া হয়। ক্লাসের সময় ছাড়া প্রত্যেকদিন নিজ নিজ শ্রেণীকক্ষে লেখাপড়া করতে হয় (প্রিপারেটরি ক্লাস বা প্রেপ ক্লাস)। গ্রীষ্মকালে প্রেপ ক্লাস ৩টি। বিকালে ৩-১৫ হতে ৪-১৫, সন্ধ্যায় ৬-৪৫ হতে ৮-১৫ এবং রাত্রে ৮-৫০ হতে ৯-৫৫ পর্যন্ত। শীতকালের প্রেপ ২টি। সন্ধ্যায় ৬-৩০ হতে ৭-৫৫ এবং রাত্রে ৮-৩০ হতে ৯-৫৫ পর্যন্ত। দুর্বল ছাত্রদের জন্য খেলার সময়ে অতিরিক্ত প্রিপারেটরী ক্লাসের ব্যবস্থা করা হয়। ক্যাডেটদের যোগ্যতা মূল্যায়ন এবং শিক্ষাবোর্ডের পরীক্ষার (জেএসসি, এসএসসি এবং এইচএসসি) প্রস্তুতির জন্য স্পটটেস্ট, পাক্ষিক পরীক্ষা, প্রগ্রেস টেস্ট প্রভৃতি পরীক্ষা নেয়া হয়ে থাকে। রাজশাহী ক্যাডেট কলেজে মানবিক বিভাগে ইংরেজি, বাংলা, ইসলামিক স্টাডিজ, পৌরনীতি, অর্থনীতি, ভূগোল এবং চারু ও কারুকলা এবং বিজ্ঞান বিভাগে গণিত, পদার্থ বিদ্যা, রসায়ন, জীববিদ্যা, পরিসংখ্যান ও কম্পিউটার সাইন্স বিষয়গুলো রয়েছে। সাধারণ শিক্ষার বাইরে ধর্মীয় শিক্ষা, কমিউনেকেটিভ ইংলিশ, সাধারণ জ্ঞান ও চলতি ঘটনার উপর গুরুত্ব দেয়া হয়ে থাকে। ক্যাডেটদের শিক্ষা সংক্রান্ত এবং অন্যান্য বিষয়ের মূল্যায়ন নিয়মিত অভিভাবকদের অবহিত করা হয়।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. প্রশাসন
titleC. অবকাঠামো
titleD. বাংলাদেশের স্বাধীনতা যুদ্ধে অবদান
উত্তর: titleA
ওয়াটার পোলো এক প্রকার দলগত ক্রীড়া। দুই দলের মধ্যে এ খেলায় প্রতিদ্বন্দ্বিতা হয়। প্রত্যেক খেলার মোট সময়কে চারটি সমান অংশে বিভক্ত করা হয়। সাধারণতঃ প্রত্যেক অংশ ৫ থেকে ৮ মিনিটের মধ্যে হয়ে থাকে। এ সময়ের মধ্যে খেলার নিয়মভঙ্গতাজনিত অপরাধ কিংবা বাইরে বল চলে যাবার ফলে অতিরিক্ত কোন সময় যুক্ত করা হয় না।

প্রত্যেক দলে ৪ জন ড্রাইভার, ১ জন ফ্লোটার ব্যাক ও ১ জন ফ্লোটারসহ ৬ জন মাঠ খেলোয়াড় এবং ১ জন গোলরক্ষকসহ সর্বমোট ৭ জন খেলোয়াড় অংশ নিয়ে থাকেন। যেহেতু জলক্রীড়া, তাই প্রত্যেক খেলোয়াড়কে ভাল সাঁতারু এবং বল হাতে রাখতে আত্মস্থ হতে হয়। তাদেরকে ভাল পদক্ষেপ গ্রহণ এবং সচেতনতার প্রয়োজন রয়েছে। খেলা চলাকালীন সময়ে খেলোয়াড়কে অবশ্যই জলে ভাসমান অবস্থায় থাকতে হয়। তারা পুল বা ক্ষুদ্র জলাশয়ে দাঁড়াতে পারবে না। জলের গভীরতা ২ মিটারের ঊর্ধ্বে, দৈর্ঘ্যে ৩০ মিটারএবং প্রস্থে ২০ মিটার হতে হবে।

সঠিক অনুচ্ছেদ শিরোনাম কোনটি?
titleA. সরঞ্জামাদি
titleB. ইতিহাস
titleC. বিবরণ
titleD. নিয়মভঙ্গতা
উত্তর: titleC
ব্র্যাক ১৯৭৭ সালে প্যারামেডিকেলের মাধ্যমে চিকিৎসাগত প্রাথমিক সেবা এবং একটি স্ব-অর্থায়ন স্বাস্থ্য বীমা প্রকল্পের মাধ্যমে জনস্বাস্থ্য সেবা প্রদান শুরু করে। ব্র্যাকের উত্তর-পশ্চিম মাইক্রোফিনান্স এক্সপোশন প্রজেক্টের ২০০৭ এর প্রভাবের মূল্যায়নে দেয়া যায় ব্র্যাক প্রকল্পগুলিতে নারী অংশগ্রহণকারীদের মধ্যে বিবাহ ও তালাকসহ আইনি বিষয়গুলি নিয়ে সচেতনতা বেড়েছে। এছাড়াও নারী অংশগ্রহণকারীদের আত্মবিশ্বাস বাড়ানো হয়েছিল এবং ফলে তখন গৃহের ঘটনাগুলি ক্রমেক্রমে হ্রাস পেতে থাকে। ২০০২ সালের আগে নারীদের প্রতি একটি সহিংসতার দিক ছিল অ্যাসিড নিক্ষেপ। যা প্রতিরোধের জন্য ব্র্যাক ২০০২ সালে অ্যাসিড নিক্ষেপ প্রতিরোধের আইন প্রণয়নে বিশেষ ভূমিকা পালন করে। যারফলে বছরে অ্যাসিড নিক্ষেপ ১৫-২০% হ্রাস পায়।

সঠিক অনুচ্ছেদ শিরোনাম কোনটি?
titleA. শিক্ষা
titleB. জনস্বাস্থ্য
titleC. ব্র্যাকের দাতা সংস্থা
titleD. কার্যক্রম
উত্তর: titleB
৭৮৩ খ্রীস্টাব্দে তিনি যখন বাগদাদে আসেন তখন খলীফা মুহাম্মদ আল-মাহদী ইবনে মানসুর তাকে বসরার বিচারক নিযুক্ত করেন। হাদী ইবনে মাহদী ইবনে মানসুরের যমানায়ও তিনি ঐ পদে অধিষ্ঠিত ছিলেন। যখন খলীফা হারুনুর রশীদ ১৯৩ হিজরীতে/৮০৮ খ্রিস্টাব্দে ক্ষমতায় আরোহন করেন তখন পুরো সাম্রাজ্যের কাযিউল কুযাত বা চিফ জাস্টিজ হিসেবে নিযুক্ত করেন।

সঠিক অনুচ্ছেদ শিরোনাম কোনটি?
titleA. জন্ম
titleB. কাযিউল কুযাত
titleC. ছাত্র
titleD. ইবাতদ বন্দেগী
উত্তর: titleB
তার জন্ম চট্টগ্রাম শহরের ষোলশহর এলাকায়, ১৯২২ খ্রিষ্টাব্দের ১৫ আগস্ট। তার পিতা সৈয়দ আহমাদুল্লাহ ছিলেন একজন সরকারি কর্মকর্তা; মা নাসিম আরা খাতুনও সমতুল্য উচ্চশিক্ষিত ও রুচিশীল পরিবার থেকে এসেছিলেন, সম্ভবত অধিক বনেদি বংশের নারী ছিলেন তিনি। ওয়ালীউল্লাহ্‌র আট বছর বয়সের মাতৃবিয়োগ ঘটে। দুই বছর পর তার বাবা দ্বিতীয়বার বিয়ে করেন টাঙ্গাইলের করটিয়ায়। বিমাতা এবং বৈমাত্রেয় দুই ভাই ও তিন বোনের সঙ্গে ওয়ালীউল্লাহ্‌র সম্পর্ক কখনোই অবনতি হয় নি। তার তেইশ বছর বয়সকালে তার বাবা কলকাতায় চিকিৎসা করতে গিয়ে মারা যান। তার পিতৃমাতৃবংশ অনেক শিক্ষিত ছিল। বাবা এমএ পাশ করে সরাসরি ডেপুটি ম্যাজিস্ট্রেটের চাকরিতে ঢুকে যান; মাতামহ ছিলেন কলকাতার সেন্ট জেভিয়ার্স থেকে পাশ করা আইনের স্নাতক; বড় মামা এমএবিএল পাশ করে কর্মজীবনে কৃতী হয়ে খানবাহাদুর উপাধি পেয়েছিলেন এবং তার স্ত্রী (ওয়ালীউল্লাহ্‌র বড়োষ মামী) ছিলেন নওয়াব আবদুল লতিফ পরিবারের মেয়ে, উর্দু ভাষার লেখিকা ও রবীন্দ্রনাথের গল্প নাটকের উর্দু অনুবাদক।

সঠিক অনুচ্ছেদ শিরোনাম কোনটি?
titleA. বিবাহ ও সংসার
titleB. জন্ম ও পরিবার
titleC. ছোটগল্প
titleD. মুক্তিযুদ্ধে অবদান
উত্তর: titleB
"গল্লি বয়" চলচ্চিত্রটি সমালোচকদের নিকট থেকে ইতিবাচক প্রতিক্রিয়া অর্জন করেছে, বিশেষ করে জোয়া আখতারের পরিচালনা, বিজয় মৌর্যের সংলাপ, এবং রণবীর সিং, সিদ্ধান্ত চতুর্বেদী ও আলিয়া ভাটের অভিনয় প্রশংসিত হয়েছে। পর্যালোচনা ভিত্তিক ওয়েবসাইট রটেন টম্যাটোসে ২১টি পর্যালোচনার ভিত্তিতে ৮.৩/১০ গড় রেটিং অনুসারে চলচ্চিত্রটির রেটিং স্কোর ৯৫%।

"ফার্স্টপোস্ট"-এর আন্না এম. এম. ভেটিক্যাড "গল্লি বয়" চলচ্চিত্রটিকে পাঁচ তারকার মধ্যে চার তারকা প্রদান করে এবং লিখে, "জোয়া আখতারের চূড়ান্ত বিদ্রোহদীপ্ত এই চলচ্চিত্রে রণবীর সিং ও আলিয়া ভাট খুবই ভালো করেছেন।" "হিন্দুস্তান টাইমস"-এর রাজা সেন চলচ্চিত্রটিকে "২০১৯ সালের প্রথম সেরা হিন্দি চলচ্চিত্র" বলে উল্লেখ করেন। অন্যদিকে "বলিউড হাঙ্গামা"র তরণ আদর্শ চলচ্চিত্রটিকে "জোয়া আখতারের এখন পর্যন নির্মিত সেরা চলচ্চিত্র" বলে অভিহিত করেন। "দ্য টাইমস অব ইন্ডিয়া"র রাচিত গুপ্তা চলচ্চিত্রটিকে চার তারকা প্রদান করেন। "রেডিফ.কম"-এর সুকন্যা বর্মাও চলচ্চিত্রটিকে চার তারকা প্রদান করেন। অনুপমা চোপড়া মন্তব্য করেন, "সমাপ্তি, আমি কান্না করছিলাম ও উত্তেজিতভাবে উল্লাস করছিলাম কেবল মুরাদের জন্য নয়, বরং যে সকল চরিত্র আনন্দের সন্ধান পেয়েছে।"

সঠিক অনুচ্ছেদ শিরোনাম কোনটি?
titleA. প্রচারণা ও মুক্তি
titleB. সমালোচনামূলক প্রতিক্রিয়া
titleC. মূল্যায়ন
titleD. বক্স অফিস
উত্তর: titleB
২০১৭ সালের এপ্রিলে উপসংহারের কয়েক সপ্তাহ পরে ও পিএসএল ২, পিএসএল চেয়ারম্যান নাজম শেঠি ঘোষণা করেছিলেন যে দলে ষষ্ঠ দল থাকবে পিএসএলের তৃতীয় মৌসুম। পাকিস্তান ক্রিকেট বোর্ড ষষ্ঠ দলের জন্য পাঁচটি অঞ্চল সংক্ষিপ্ত তালিকাভুক্ত করুন।

২০১৭ সালের ১ জুন, পাঁচটি অঞ্চল থেকে, মুলতান কিনেছিল শান প্রোপার্টি একটি বিড জয়ের পরে প্রতিযোগী দশজন বিডির বিপরীতে আট বছরের চুক্তির জন্য প্রতি বছর। মোট চুক্তি মূল্য ছিল . সুতরাং, সুলতানরা পিএসএল প্রতিস্থাপনের সবচেয়ে ব্যয়বহুল দল হয়ে উঠেছে করাচী কিংস তখন।

১০ নভেম্বর ২০১৮-তে, পিসিবি ঘোষণা করেছিল যে সুলতানদের ভোটাধিকারের অধিকার দিয়েছে চুক্তিটি বাতিল হয়ে গেছে। শান প্রোপার্টি ও পিসিবি জারি করা একটি যৌথ বিবৃতিতে বলা হয়েছে যে দলের বিষয়ে সমস্ত অধিকার বোর্ডে ফিরে এসেছে। ফ্র্যাঞ্চাইজি তাদের বার্ষিক ফি ৫২.২ মিলিয়ন মার্কিন ডলার ব্যয় না করায় এই পদক্ষেপ নেওয়া হয়েছিল।

পিসিবি সকল খেলোয়াড় এবং কোচের চুক্তির দায়িত্ব নিয়েছিল, যখন জনগণের টেন্ডার প্রক্রিয়াটি দলের পুনর্ব্যবহারযোগ্য অধিকার প্রদানের জন্য হয়েছিল। নতুন ফ্র্যাঞ্চাইজি একটি নতুন নাম এবং একটি নতুন শহর চয়ন করতে পারে। ততক্ষণে দলটি পরিচিত ছিল ষষ্ঠ দল, মুলতান কনসোর্টিয়ামের আলী তারিন এবং তৈমুর মালিক, ২ মিলিয়ন মার্কিন ডলারের জন্য এই দলের জন্য বিড জিতেছেন এবং আবারও মুলতান সুলতান্স হিসাবে ষষ্ঠ দলের হয়ে নামটি বেছে নিয়েছেন।

সঠিক অনুচ্ছেদ শিরোনাম কোনটি?
titleA. পোশাকের রঙ এবং লোগো
titleB. বর্তমান দল
titleC. ফ্রাঞ্চাইজ ইতিহাস
titleD. দলের নাম এবং লোগো
উত্তর: titleC
তার সবচেয়ে বিতর্কমূলক ছবিগুলোর মধ্যে একটি হচ্ছে অতি-হিংস্রাত্নক চলচ্চিত্র "“ইচি দ্য কিলার”"(২০০১), যেটি মাঙ্গা থেকে রূপান্তর করা হয়। আর এই অতিরিক্ত হিংস্রাত্নতা কাজে লাগানো হয় ছবির প্রচারণায় এটির আন্তর্জাতিক প্রদর্শনীতে টরেন্টো আন্তর্জাতিক চলচ্চিত্র উৎসবে ২০০১ সালে, যেখানে দর্শকদের "বমি করার থলে দেয়া" হয় যেটি শোভা পায় চলচ্চিত্রের লগোর সাথে প্রচারণার জন্য (ছবিটির একটি দৃশ্য ছিল যে একটি চরিত্র অন্যটিকে আধটুকরো করে কেটে ফেলে বা মাথা কেটে ফেলা)।

কিন্তু "ব্রিটিশ বোর্ড অব ফিল্ম ক্লাসিফিকেশন" অসম্মতি জানায় ছবিটি বিনাকর্তনে যুক্তরাজ্যে প্রকাশ করতে, বর্ণনা করে এটি মহিলাদের প্রতি চরম মাত্রার যৌন সহিংসতা রয়েছে। হং কং এ ছবিটির প্রায় ১৫ মিনিট কেটে প্রকাশ করা হয়। যুক্তরাষ্ট্রে ছবিটি বিনাকর্তনে প্রকাশ পায়।



সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. জীবনী
titleC. বিতর্ক
titleD. অন্যান্য
উত্তর: titleC
তালহার অন্যতম গুণ ছিলো তিনি প্রচুর দান করতেন। সম্পদ জমা করা তিনি পছন্দ করতেন না। তাই তাকে বলা হতো “দানশীল তালহা”। একবার হাদরামাউত থেকে তার কাছে প্রায় সত্তর হাজার দিরহাম এলো। এত গুলো টাকা পেয়ে তিনি বিমর্ষ হয়ে পড়েন। তিনি পরের দিনই সমস্ত টাকা দান করে দিলেন। একবার এক লোক এসে তার কাছে সাহায্য চাইলো। তিনি তাকে নিজের জমি বিক্রি করে ৩ লাখ দিরহাম দান করলেন।

সঠিক অনুচ্ছেদ শিরোনাম কোনটি?
titleA. পরিবার
titleB. ইসলাম গ্রহণের পরের জীবন
titleC. দানশীলতা
titleD. মক্কা বিজয়
উত্তর: titleC
তৎকালীন সময়ে কোম্পানি একাধিক কুঠি স্থাপন করে ব্যবসা চালাত। তার মাঝে একটি কুঠিতে সমগ্র কারবার পরিচালনা করার জন্য একটি পরিচালনা পর্ষদ থাকত, যেটি সদর কুঠি বা কনসার্ন নামে পরিচিত ছিল। সদর কুঠিতে পরিচালনা পর্ষদ প্রতি কুঠিতে একজন ব্যবস্থাপক বা অধ্যক্ষ নিয়োগ করত। তাকে বড় সাহেব এবং তার সহকারিকে ছোট সাহেব বলে সম্ভোধন করা হত। এই পদ দুইটি সবসময় ইংরেজ শ্বেতাঙ্গদের জন্য নির্দিষ্ট ছিল। বাকি পদগুলোতে দেশীয়রা চাকরি করতো। ছোট সাহেবের পর যার সর্বোচ্চ পদমর্যাদা ছিল, তাকে বলা হত দেওয়ান বা নায়েব। অনেক ক্ষেত্রে এই পদটিও একজন ইংরেজ বা শ্বেতাঙ্গ ব্যক্তি দখল করত। দেওয়ানের আবার একাধিক সহযোগী থাকত। এসব সহযোগী প্রজা ও অন্যান্য নিম্নপদস্থ কর্মচারীর সাথে সাহেবদের যোগাযোগ রক্ষা করত। তাদের প্রধান কাজ ছিল হিসাবপত্রের নানা কাজ করা। দেশীয় কর্মচারীদের মাঝে এরাই সর্বাপেক্ষা লাভবান হত। কারণ হিসাবে গরমিল, সই জালকরণ, ঘুষ গ্রহণ ও সুদের কারবারি করে এরা প্রজাদের কাছ থেকে প্রভূত অর্থোপার্জন করত।

এরপর ছিল পর্যায়ক্রমে গোমস্তা, মুৎসুদ্দি, মেঠো আমিন, সদর আমিন, সরকার, তহসিলদার, মাহুত, সহিস, বরকন্দাজ, ওজনদার, পেয়াদা, জমাদার, তাগিদগীর, চৌকিদার, মালি প্রভৃতি অসংখ্য নিম্নপদের কর্মচারী। এমনকি যারা পানি, জ্বালানি, দুধ, দৈ, মুরগি, মাংস, ডিম সরবরাহ করত বা সাহেবের ছাগল-ভেড়া চরাত, তারাও ছিল তকমাধারী।

বেতনের ক্ষেত্রে, দেশি দেওয়ানের বেতন ছিল মাসে ৪৫ থেকে ৫০ টাকা। ১৭ টাকা পেত গোমস্তা। আমিনের কাজ ছিল জমির সীমানা বের করা ও মাপজোক করা। সে বেতন পেত ১৪ টাকা। সরকার ও তহসিলদারের বেতন ছিল ১১ টাকা। মাহুত ও সহিস পেত ৭ টাকা। বাকি কর্মচারীরা কোন বেতন পেত না, তবু তারা চাকরি করত এবং এলাকায় নিম্ন আয়ের লোকদের মাঝে তারাই ছিল অবস্থাসম্পন্ন। কারণ তারা সাধারণ মানুষকে ভীষণভাবে শোষণ করত। নীল পরিমাপের জন্য ওজনদার এবং রায়তদের কাজে তাগিদ দেবার জন্য তাগিদগীর ছিল। তাগিদগীর যথাসময়ে নীলবীজ ও দাদন গ্রহণের জন্য কৃষক প্রজাদের সংবাদ পৌঁছে দিত এবং বৃষ্টির পর কোন জমিতে নীল বুনতে হবে, তা জমিতে 'দাগ' মেরে নির্দিষ্ট করে দিত। পেয়াদা পুলিশের কাজ করত। কাউকে ধরে আনা এবং শাস্তি প্রদান করা তার কাজ ছিল। সম্ভবত গোমস্তার পর পেয়াদাই সবচেয়ে জুলুমবাজ কর্মচারী ছিল। কুলি ও মজুরদের কাজ দেখাশোনা করত জমাদার। সহরত ও ইস্তেহার ইত্যাদি জারি করত চৌকিদার। বরকন্দাজ ছিল কুঠির লাঠিয়াল বাহিনীর প্রধান। এরা সবাই সাধারণ মানুষের কাছে ভীষণভাবে ঘৃণ্য ছিল। এসব কর্মচারীর অধিকাংশই মুসলিম সমাজ থেকে আগত ছিল, যদিও তুলনামূলক উচ্চ পদগুলো ছিল হিন্দুদের দখলে।

সঠিক অনুচ্ছেদ শিরোনাম কোনটি?
titleA. প্রাচীন ও আধুনিক নীলচাষ
titleB. ভারতে ব্রিটিশ শাসকদের উপর প্রভাব
titleC. সাংস্কৃতিক প্রভাব
titleD. নীল কুঠি ও কারবার পরিচালনা
উত্তর: titleD
দাবার গুটির মধ্যে ঘোড়ার চাল অস্বাভাবিক। এটি এমন স্কোয়ারে চলে যায় যা দুই বর্গক্ষেত্র অনুভূমিকভাবে এবং এক বর্গক্ষেত্র উল্লম্বভাবে, বা দুটি বর্গক্ষেত্র উল্লম্বভাবে এবং একটি বর্গক্ষেত্র অনুভূমিকভাবে। সম্পূর্ণ চালটি "এল" বর্ণের মতো দেখায়। অন্যান্য সমস্ত স্ট্যান্ডার্ড দাবা গুটি থেকে আলাদা, ঘোড়া তার গন্তব্য স্কয়ারে অন্য সমস্ত গুটি (উভয় বর্ণের) "লাফিয়ে" যেতে পারে। এটি তার স্কোয়ারে প্রতিস্থাপন করে শত্রু গুটি দখল করে। 
সঠিক অনুচ্ছেদ শিরোনাম কোনটি?
titleA. মান
titleB. ইতিহাস
titleC. নাম
titleD. বসানো এবং আন্দোলন
উত্তর: titleD
সাধারণ সাহসিক কৌশলকারী বা প্রতারকও কিন্তু ব্যাপক অর্থে “সোশ্যাল ইঞ্জিনিয়ার” হিসেবে বিবেচিত হতে পারে ঠিক এইভাবে, যে তারা ভেবেচিন্তে মানুষকে প্রতারণা করে এবং ব্যবহার করে যাতে করে তাদের দুর্বলতা নিপূণভাবে ব্যবহার করে নিজেদের সুবিধা লাভ করতে পারে। উদাহরণস্বরূপ তারা হয়ত আইটি প্রতারণার একটি অংশ হিসেবে সোশ্যাল ইঞ্জিনিয়ারিং কৌশল ব্যবহার করতে পারে।

খুবই সাম্প্রতিক সোশ্যাল ইঞ্জিনিয়ারিং কৌশলের ধরনে স্পুফিং বা ইয়াহু!, জিমেইল, হটমেইল ইত্যাদির মত জনপ্রিয় ই-মেইল আইডিধারী লোকজনের অ্যাকাউন্ট হ্যাক করা অন্তর্ভুক্ত হয়েছে। ছলচাতুরির অনেক উদ্দেশ্যর মধ্যে অন্যতম হল:


সঠিক অনুচ্ছেদ শিরোনাম কোনটি?
titleA. মাইক লিডপাথ
titleB. ছলচাতুরি
titleC. অন্যান্য ধরণ
titleD. আইভিআর বা ফোন ফিশিং
উত্তর: titleC
নওয়াদা জেলার পশ্চিম দিক দিয়ে ৩১ নং জাতীয় সড়ক গিয়েছে। এই সড়কের মাধ্যমে জেলা সদরের সঙ্গে জেলার বিভিন্ন গ্রাম ও শহরের যোগাযোগ রক্ষিত হচ্ছে। জেলার উত্তরপশ্চিম প্রান্তে ৮৩ নং জাতীয় সড়কের ৩০ কিলোমিটার অংশ রয়েছে। এই সড়কটি হিসুয়া শহরের উপর দিয়ে গিয়েছে। এছাড়া বিভিন্ন রাজ্য মহাসড়ক গ্রামগুলির মধ্যে যোগাযোগ রক্ষা করেছে। এই জেলায় প্রায় ৪২০ কিলোমিটার পাকা রাস্তা রয়েছে।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. পরিবহণ ব্যবস্থা
titleC. ভূগোল
titleD. বিভাগ
উত্তর: titleB
পাকিস্তানের সংখ্যাগরিষ্ঠ জনগোষ্ঠী মুসলমান। মুসলমানগণ ইসলামী আইনানুসারে সেইসকল খাবার ও পানীয় গ্রহণ করে যা হালাল এবং খাওয়ার অনুমতি আছে। হালাল খাদ্য হচ্ছে সেই সকল খাদ্যাদি যা ইসলামী খাদ্য আইনে খাওয়া ও পানের নির্দেশনা দেওয়া হয়েছে। ইসলামী আইনে বিশেষ করে বলা হয়েছে পশু জবাই, মাংস তৈরি এবং খাওয়ার রীতিনীতি সম্পর্কে বলা হয়েছে।

সঠিক অনুচ্ছেদ শিরোনাম কোনটি?
titleA. হালাল
titleB. আঞ্চলিক রন্ধনশৈলী
titleC. সিন্ধ
titleD. ঐতিহাসিক প্রভাব
উত্তর: titleA
ঘরোয়া ক্রিকেটে অসম্ভব দক্ষতা, ক্রীড়াশৈলী প্রদর্শন এবং শীর্ষস্থানীয় ক্রিকেটারদের চাপে তাকে ১৮ বছর বয়সে জাতীয় ক্রিকেট দলে অন্তর্ভুক্ত করে ২০০৩-০৪ মৌসুমে শ্রীলঙ্কা সফরে নিয়ে যাওয়া হয়। তার অভিষেককালীন সময়ে দেশের অনেক শীর্ষস্থানীয় ক্রিকেটারগণ জিম্বাবুয়ে ক্রিকেট বোর্ডের (সাবেক - জিম্বাবুইয়ান ক্রিকেট ইউনিয়ন) বিরুদ্ধে বিদ্রোহ ঘোষণা করেছিল। তাদের এ অনুপস্থিতিতে অনেক তরুণ খেলোয়াড় অপরিপক্ক অবস্থায় দলে ঠাঁই পায়। কিন্তু, টেলর ছিলেন তরুণতম এবং উদীয়মান খেলোয়াড়। ২০০৬ সালে নতুন করে চুক্তিবদ্ধ না হওয়া স্বত্ত্বেও টেলর জাতীয় দলে অন্তর্ভুক্ত হন। তাতেন্দা তাইবু'র সাময়িক অনুপস্থিতিতে তিনি উইকেট-রক্ষকের দায়িত্ব পালন করেন।

২৪ জুলাই, ২০১৪ তারিখে জিম্বাবুয়ে ক্রিকেটের সিদ্ধান্তমাফিক সকল স্তরের ক্রিকেটে পরিবর্তনের অংশ হিসেবে টেলরকে টেস্ট ক্রিকেট ও এলটন চিগুম্বুরাকে ওডিআই এবং টি২০আই দলের অধিনায়কত্ব প্রদান করা হয়। এছাড়াও কোচিং কাঠামোয় পরিবর্তনের অংশ হিসেবে স্টিফেন ম্যানগোঙ্গোকে প্রধান কোচের দায়িত্বভার অর্পণ করা হয়।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. সাফল্যগাঁথা
titleC. ক্রিকেট বিশ্বকাপ
titleD. খেলোয়াড়ী জীবন
উত্তর: titleD
নিউক্লিয়াস কে ঘিরে রাখে যে ঝিল্লী তাকে নিউক্লিয়ার ঝিল্লী বলে ৷ এটি দ্বিস্তর বিশিষ্ট ঝিল্লী ৷ এ ঝিল্লী লিপিড ও প্রোটিন এর সমন্বয়ে গঠিত ৷ এ ঝিল্লীতে মাঝে মাঝে কিছু ছিদ্র থাকে একে নিউক্লিয়াররন্ধ্র বলে ৷ এই ছিদ্রের মাধ্যমে কেন্দ্রিকা ও সাইটোপ্লাজম এর মধ্যে কিছু বস্তু চলাচল করে ৷ এই ঝিল্লী সাইটোপ্লাজম থেকে কেন্দ্রিকার অন্যান্য বস্তুকে পৃথক করে ও বিভিন্ন বস্তুর চলাচল নিয়ন্ত্রণ করে ৷
সঠিক অনুচ্ছেদ শিরোনাম কোনটি?
titleA. নিউক্লিওলাস
titleB. নিউক্লিওপ্লাজম এর কাজ
titleC. নিউক্লিয়ার ঝিল্লি বা নিউক্লিও পর্দা
titleD. নিউক্লিওপ্লাজম
উত্তর: titleC
উসামার তিন ভাই ছিল। তারা হলেন মুহাম্মদ, আলি ও মুনকিজ। তার চাচা শাইজারের আমির সুলতানের এক পুত্রের নামও মুহাম্মদ ছিল এবং সুলতানের পর মুহাম্মদ আমির হন। উসামার এক পুত্রের নাম ছিল মুরহাফ। আরেক পুত্রে নাম ছিল আবু বকর তবে এই পুত্র শৈশবে মারা যায়। উম্মে ফারওয়া নামে তার এক কন্যা ছিল। তিনি তার অন্যান্য সন্তানদের ব্যাপারে উল্লেখ করেছেন তবে সেসব সন্তান এবং তার স্ত্রীগণের নাম জানা যায় না।

তার পিতার সম্পর্কে তিনি যে বক্তব্য দিয়েছেন তাতে তার পিতা পৃথিবী সম্পর্কে কম আগ্রহী একজন ধার্মিক ব্যক্তি প্রতীয়মান হয়। তিনি দিনের অধিকাংশ সময় কুরআন তিলাওয়াত, রোজা ও শিকার করে কাটাতেন এবং রাতের বেলা কুরআনের পাণ্ডুলিপি তৈরী করতেন। নিজ আত্মজীবনী কিতাব আল-ই'তিবারে উসামা ক্রুসেডারদের বিরুদ্ধে কিছু যুদ্ধে তার পিতার অংশগ্রহণের কথা উল্লেখ করেছেন।

সঠিক অনুচ্ছেদ শিরোনাম কোনটি?
titleA. দামেস্ক ও মিশর
titleB. রচনাবলী
titleC. পরিবার
titleD. প্রারম্ভিক জীবন
উত্তর: titleC
শীযুকা বুদ্ধিমান এবং দয়ালু স্বভাবের এক প্রতিবেশী মেয়ে। সে নবিতার বিপরীত, প্রত্যুতপন্নমতী এবং অধ্যয়নশীল। শীযুকা স্নান করতে ভালোবাসে এবং দিনে একাধিকবার সানন্দে স্নান করে। নবিতা, সুনিও আর জিয়ানের মতো সে ভিজিওগেমের ভক্ত নয়, কিন্ত পিংক বাবলস্" এবং "ডাইনো ওয়ার্ল্ড" ভালোবাসে।

শীযুকা দুর্বল মানুষ, অবহেলিত পশুপাখি ও পুতুলের প্রতি যত্নশীল। সে বড় হয়ে একজন সেবিকা অথবা বিমানসেবিকা হওয়ার স্বপ্ন দেখে। উভয় স্বপ্নই তার সদয় বৈশিষ্ট্যকে প্রতিফলিত করে। শীযুকা তার পুতুলগুলোকে খুব ভালোবাসে সত্যি বলতে  তার নিজ বন্ধুদের থেকেও!

শীযুকা পিয়ানো ক্লাসের জন্যও পরিচিত যা দ্বারা সে নবিতার সাথে খেলা প্রত্যাখান করে থাকে, যা সে অপছন্দ করে কারণ সে বেহালা বেশি পছন্দ করে।  তার সত্যিকার আসক্তির বিষয় হচ্ছে মিষ্টি আলু এবং বেহালা, যেখানে তার বেহালা বাজানো জিয়ানের গানের মতোই নিকৃষ্ট।  মাঝে মাঝে তার বেহালা চর্চায় প্রতিবেশীরা বিরক্ত হয়, যেকারণে মা তার উপর ক্রোধান্বিত হন।

শীযুকার চিত্তভ্রংশ ব্যক্তিত্ব আছে যা প্রায়ই দেখানো হয়েছে ১৯৭৩ সিরিজ ও ১৯৭৯ এর প্রথম কিছু পর্বে। সেখানে কিছু দৃশ্য আছে যেমন- একই সময় ঘুমানো আর খাওয়া, খেলার জন্য মায়ের লিপস্টিক চুরি করা ইত্যাদি।  পরবর্তীতে তার মেয়েসুলভ দৃষ্টিভঙ্গি ফুটিয়ে তোলা হয়।

তার সুন্দর ব্যক্তিত্ব থাকার সত্ত্বেও সে মাঝেমধ্যে রূঢ় হয়ে উঠতে পারে। সে জিয়ান ও সুনিওর নবিতার প্রতি গুজবে সায়ও দিয়ে থাকে, যদিও জিয়ান সুনিওর স্বভাব সম্পর্কে সে জ্ঞাত।


সঠিক অনুচ্ছেদ শিরোনাম কোনটি?
titleA. ব্যক্তিত্ব
titleB. সম্পর্ক
titleC. বাহ্যিক বৈশিষ্ট্য
titleD. কন্ঠাভিনেতা
উত্তর: titleA